Ingredjenti 250g bucatini 400g polpa tat-tadam 2 mgħaref u nofs żebbuġ iswed bil-għadma. Dan għandu togħma aktar tajba minn dak li tixtri mingħajr għadma. ftit kappar. Jekk il-kappar ikun fil-ħall trid tqattru ħafa biex tneħħi l-ħall. basla mdaqqsa mqatta rqiq. Jekk trid tista tagħmel kurrat. żejt taż-żebbuġa extra-virgin frak tal-ħobż – breadcrumbs ħabaq melħ u bżar ġobon maħkuk Poġġi ftit żejt ġo taġen kbir u qegħdu fuq in-nar. Meta jisħon żid it-tewm u l-basla. Qalli malajr filwaqt li tħawwad il-ħin kollu. Ma jridux isiru kannella, għax inkella jagħmlu togħma morra. Żid il-polpa, il-ħabaq, iż-żebbuġ imqatta, il-kappar u kompli sajjar sakemm iz-zalza ssir. Ixgħel il-forn 200 0 C, Gass Numru 6. Imla borma kbira bl-ilma u poġġiha fuq in-nar. Meta l-ilma jitfaħ jagħli waddab l-għaġin. Ma tridx tħallih isir ħafna, imma trid tneħħih mil-misħun meta jkun għadu pjuttost iebes. Meta l-għaġin ikun sar neħħi mil-misħun u qattru tajjeb. Poġġiħ ġo bieqja u miegħu ħawwad nofs iz-zalza, ftit frak tal-ħobż, ġobon maħkuk u bżar. Ħawwad tajjeb. Ħu dixx tal-forn. Id-dixx ma jridx ikun għoli. Idlek id-dixx biż-żejt u iksi bil-frak tal-ħobż. Qiegħed l-għaġin f'dan id-dixx u fil-wiċċ erġa għamel ftit zalza u ġobon maħkuk u jekk trid ftit bżar. Sajjar fil-forn għal madwar 20 minuta. Oħroġ mil-forn. Fil-wiċċ ferra ftit żejt u erġa roxx ftit ġobon. Qiegħed taħt il- grill għal madwar 8 – 10 minuti. Servi sħun.